google/wiki40b huggingface dataset:
Entreprenør

Entreprenør (fra fransk: å etablere, eller å starte noe) er juridisk sett en selvstendig oppdragstaker som tar på seg et større teknisk arbeid. Entreprenøren er en av partene i en entreprise. Ordet har i nyere tid også blitt tatt i bruk om gründere.

Entreprenørens oppgaver

En entreprenør vil kunne være både de store entreprenørfirmaer og en byggmester, murer, rørlegger, elektriker eller fagfolk innen andre tekniske fag. Større leverandører innen slike fag, kalles ofte tekniske entreprenører. Betegnelsen kuldeentreprenør brukes om leverandører av kuldemedia og lignende. Betegnelsen skogsentreprenør betegner en selvstendig oppdragstager innen skogbruk.
Det karakteristiske for en entreprenør er at vedkommende både leverer materialer og utfører arbeid for en byggherre og på et sted som er byggherrens eiendom. Dette i motsetning til de rene materialleverandører, de leverandører som bearbeider materialer på eget verksted eller fabrikk, og til dem som leier ut sin arbeidskraft. Det vanlige i større bygge- og anleggsprosjekter er å avtale at entreprenøren også leverer dokumenter, så som instruks for forvaltning, drift og vedlikehold (FDV), og som bygd (as built)-tegninger.
Dersom en entreprenør påtar seg både prosjektering (prosjekterende) og utførelse, brukes betegnelsen totalentreprenør. En generalentreprenør er en entreprenør i et prosjekt der det er flere entreprenører, men byggherren bare har kontrakt med den ene entreprenøren som så igjen er hovedentreprenør for de andre entreprenørene som da er hans underentreprenører.

Norge

For avtale mellom entreprenør og forbruker gjelder lov om håndverkertjenester til forbrukere og bustadoppføringslova. For slike avtaler og for større prosjekter finnes egne Norsk Standard (NS).
Skal en entreprenør ha ansvarsrett som utførende etter plan- og bygningsloven, kreves normalt at entreprenøren har sentral eller lokal godkjenning i henhold til forskrifter til denne loven.

Entreprenør i betydningen gründer

Inspirert av engelsk språkbruk brukes ordet entreprenør i dagligspråket i helt ny tid om en som setter igang prosjekter eller tiltak, tilsvarende bruken av ordet gründer.
Bringebærmøll

Utseende

En liten (vingespenn 10–12 mm), brun møll med avrundede vinger. Den kjennes lett fra beslektede arter på at forvingene har tallrike, små, hvite flekker. Antennene er trådformede og tydelig kortere enn halve forvingens lengde. Hodet er kledt med gule, hårlignende skjell. Kroppen og forvingen er brune med en ganske svak, purpuraktig glans. Forvingen har to store, lyse flekker med bakkanten (den innerste oval, den ytterste trekantet) og tre eller fire flekker langs framkanten, ellers har den tallrike, små, hvite flekker over det meste av vingeflaten. Vingefrynsene er brune. Bakvingen er mørkt gråbrun, ganske tynt skjellkledt.
Larven er rødaktig ved mørkbrunt hode, ryggplatene på første og siste kroppsledd er også mørke.

Levevis

Denne arten er knyttet til bringebær (Rubus idaeus), men kan også finnes på andre arter i bjørnebærslekta (Rubus), som bjørnebær, teiebær og åkerbær (sistnevnte synes å være den viktigste vertsplanten i det nordlige Skandinavia). Hunnene legegr egg på utsprungne blomster. Den nyklekte larven borer seg inn i en delfrukt der den først spiser på frøemnet, senere også på fruktkjøttet og på kjernen i "bæret" (som er en klynge av steinfrukter). Når frukten modner, kryper larven ut, slipper seg ned på bakken og spinner seg inn i en kokong, der den overvintrer.  Om våren kryper den opp igjen og lever av skuddknopper – en larve ødelegger vanligvis mer enn en skuddknopp under utviklingen sin. Larven spinner seg inn i en kokong på eller ved næringsplanten, og forvandler seg til en puppe. De voksne sommerfuglene flyr i juni – juli. Arten ser ut til å foretrekke ville bringebær og gjør relativt sjelden betydelig skade i bringebærdyrking, derimot kan den gjøre en del skade ved dyrking av åkerbær i Nord-Sverige.

Utbredelse

Den er utbredt i hele Europa og i det nordlige Asia østover til Øst-Sibir. Dessuten har den blitt innført til Canada, der den har spredt seg raskt. I Norge er den utbredt over hele landet, kanskje bortsett fra lengst i nord.
French Open 1976

French Open er en Grand Slam-turnering i tennis på grus som blir spilt på Roland Garros-stadion i Paris. French Open i 1976 ble arrangert i perioden 31. mai til 13. juni. Adriano Panatta vant finalen over Harold Solomon og i damefinalen vant britiske Sue Barker over tsjekkiske Renáta Tomanová.
Donkosakker

Donkosakker (russisk: донские казаки – Donskije Kazaki) er kosakker som bosatte seg langs elva Dons midtre og nedre løp. Donkosakkene er utvilsomt den største og mest legendariske kosakkgruppen, og trolig også de mektigste, mye takket være deres innsatser i krig og hvordan de er blitt omtalt i litteratur.
Donkosakkene oppsto som gruppe tidlig på 1500-tallet på landområdene ved elva Don, hvor de ennå idag har sitt tyngdepunkt i millionbyen Rostov-na-Donu og sin egen hovedstad Novotsjerkassk (nye Tsjerkassk). Deres opprinnelige hovedstad var Starotsjerkassk (gamle Tsjerkassk), hvor mye av det gamle donkosakkiske fremdeles eksisterer, så som vakre kirker og museer.
Omkring år 1800 stilte de med 70.000 mann til den keiserlige russiske armés kamp mot Napoleon.
Donkosakkenes morstand mot den bolsjevistiske maktovertakelse i 1917 (oktoberrevolusjonen) førte til bitre kamper under den russiske borgerkrig. Kosakkene kjempet på de hvite styrkenes side. Etter deres nederlag utstedte Jakov Mikhailovitsj Sverdlov et dekret den 24. januar 1919 som førte til massehenrettelser og deportasjoner av kosakkene (også av kvinner, barn og gamle) til arbeidsleirer (Gulag). Tiltakene kostet rundt 700.000 kosakker livet. 
Det skal nå (2014) finnes om lag 156.000 Donkosakker.
Abyarachryson

Utseende

En  middelsstor, avlang, mørkbrun trebukk. Antennene er tynne og kortere enn kroppen til så lange som kroppen. Pronotum er rundet, med en kort, dyp midtfure og et par lister som danner en tønneformet figur rundt denne. Dekkvingene er jevnbrede, fint punkterte.

Utbredelse

Arten lever i Chile.
Petrovitzius

Utbredelse

Slekten er utbredt på Madagaskar.
Chenggong

Chenggong (kinesisk: 呈贡县; pinyin: Chénggòng Xiàn) er et fylke i byprefekturet Kunming i Yunnan i Folkerepublikken Kina.
I 1999 var befolkningen på 150 459 innbyggere.

Samferdsel

Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos.
Kokand-khanatet

Kokand-khanatet (farsi: خانات خوقند; usbekisk: Qo'qon Xonligi) var en stat i Sentral-Asia der eksisterte fra 1709 til 1876 og var beliggende i det senere Kirgisistan, østlige Usbekistan og Tadsjikistan samt sørøstlige Kasakhstan. Både navnet på byen og på khanatet staves ofte Khoqand.

Historie

Kokand-khanatet ble opprettet i 1709, da Shaybanide-emiren Shahrukh av Minglar, en usbeker, erklærte uavhengighet fra Bukhara-khanatet og lot opprette en statsdannelse i den østlige del av Ferganadalen. Han lot oppføre et citadell som sitt hovedsete i byen Kokand og innledet dermed den nye stats dannelse.
Hans sønn Abd al-Karim og barnebarn Narbuta Beg udvidet citadellet. Imidlertid var både Abd al-Karim og Narbuta Beg tvungne til å underkaste seg en stilling som protektorat under og betale tribult til Qing-dynastiet i Kina mellom 1774 og 1798.
Regional Security System

Regional Security System (RSS) er et forsvarssamarbeid mellom sju stater i det østlige Karibia. RSS ble etablert i 1982.

Bakgrunn

Organisasjonen for østkaribiske stater ble til i 1981 på grunnlag av en traktat som i artikkel 8 ga organisasjonen ansvar for å samordne innsatsen for kollektiv sikkerhet. Statene var i en situasjon der det var kuppforsøk, opprør og trusler som involverte leiesoldater. En felles forsvars- og sikkerhetskomité ble etablert, men landene hadde ikke selv militær kapasitet og vendte seg derfor til Barbados for dette.
I 1982 gikk noen av statene i Organisasjonen for østkaribiske stater, Antigua og Barbuda, Dominica, Saint Lucia og Saint Vincent og Grenadinene, sammen med Barbados for å danne et mer konkret samarbeid i Regional Security System. Øvrige medlemsstater kunne etter dette be om militær støtte fra Barbados. Statene i samarbeidet bidro til den USA-ledete invasjonen av Grenada i 1983. Etter dette har også Grenada og Saint Kitts og Nevis blitt med i Regional Security System.

Forsvarssamarbeid

Samarbeidet var først basert på en intensjonsavtale (memorandum of understanding), opprinnelig inngått i 1982 og revidert i 1992, men fikk i 1996 grunnlag i en traktat. I tillegg til felles forsvarssamarbeid, gir traktaten RSS også mandat til beredskapsinnsats ved naturkatastrofer og andre krisesituasjoner, felles innsats mot narkotikasmugling, samordning av tolltjeneste, redningstjeneste, fiskerioppsyn og miljøovervåkning. Styrkene som inngår består av soldater så vel som politifolk. Gjennom Treaty on Security Assistance (TSA) har RSS påtatt seg forpliktelser som dekker landene som er med i CARICOM. 
Ministerrådet, bestående av medlemslandenes forsvarsministere, er det øverste organet i Regional Security System. Organisasjonen har hovedkontor på Barbados. Regional Security System har fått støtte fra Canada, Storbritannia og USA.
Med støtte fra USA etablerte RSS i 1999 en luftving, der Barbados bidro med to fly av typen C-26 for luftovervåkning. Luftvingen benyttes særlig i kampen mot narkotikasmugling, men har også oppgaver i forbindelse med krisehåndtering og redningsoppdrag. 
Det er etablert en opplæringsenhet særlig med tanke på operasjoner til sjøs. Enheten holder til på Antigua og Barbuda og var opprinnelig støttet av Storbritannia.
Sammen med United States Southern Command og andre land holder RSS øvelsene Tradewinds for luftoperasjoner, PKO North for fredsbevarende operasjoner og FAHUM for operasjoner ved naturkatastrofer.
Troll Highway

Troll Highway er en betegnelse på siste del av stien til Bruraskaret og videre mot Store Trolltinden i Romsdalen. Stien ble laget av lokale fjellfolk. En kommer hit fra Stigrøra ved toppen av Trollstigen.
Pamjat

Pamjat (russisk: Память) er en russisk ultranasjonalistisk, antisemittisk organisasjon. Den beskriver seg som «folkets nasjonal-patriotiske ortodoks-kristne bevegelse». Organisasjonen hevder at jøder og frimurere står bak en konspirasjon mot Russland, og at dette er den viktigste grunnen til det russiske folkets dårlige situasjon, landets økonomiske problemer, alkoholisme, «denasjonalisering av russisk kultur» og den økologiske krisen. «Sionistene» blir også beskyldt for å stå bak revolusjonene i 1905 og 1917, millionene av døde i den russiske borgerkrigen og Stalins personkult.
Pamjats politiske overbevisning bunner i Sions vises protokoller.
Analsex

Analsex er seksuelt samkvem der en av partene blir penetrert i endetarmen, enten med den andres penis, en analplugg, dildo, analkuler eller annen gjenstand.
Christian Jørgensen Kruse

Christian Jørgensen Kruse (født 1636, død 1699 i København) var en norsk embedsmann. Fra 1686 til 1691 var han amtmann i Nordlands Amt.
Bybil

Utvikling

Det er først og fremst i Europa at slike biler har hatt et voksende marked fra 1960-tallet og fremover da trafikk- og parkeringsproblemene ble påtagelige i storbyene. De fleste, store bilprodusentene har minst én, ofte to modeller i dette segmentet.
Segmentet oppnådde spesielt stor vekst på 1980-tallet og utviklet seg videre på 1990-tallet. 
Segmentet over, B-segmentet, kalles småbiler. Modeller som er mindre enn bybiler kalles ofte mikrobiler.
Trolljegerne

Trolljegerne (original engelsk tittel: Trollhunters) er en amerikansk animert eventyr- og actionserie for barn som har gått på Netflix siden 2016. Serien er skapt av Gullermo del Toro og produsert av DreamWorks Animation og Cha Cha Cha Films.
De to første episodene av serien hadde premiere den 8. oktober 2016, på New York Comic Con. Den ble utgitt i resten av verden på Netflix den 23. desember 2016.
Ataka kraftverk

Ataka kraftverk er et kombinert oljekraftverk og gasskraftverk ved Suez i Egypt. Det har en installert produksjonskapasitet på 900 MW, fordelt på 4 blokker / turbiner. Anlegget ble påbegynt omkring 1985, og stod ferdig i 1989. Brenselkilden er naturgass og olje.
Skoger Idrettslag

Historikk

I 2008-sesongen rykket Skoger opp i 6. divisjon og endte på en sisteplass. De beholdt plassen etter at et lag trakk seg og spilte i 6. divisjon i Buskerud Fotballkrets i 2009-sesongen. Da endte Skoger på 6.-plass. De så lenge ut til å kunne henge med i toppen, før høstsesongen som var preget av mye fravær og skader. Foran 2010-sesongen har Skoger inngått en samarbeidsavtale med IL Sparta/Bragerøen. Dette resulterte i gode resultater for Skoger som havnet på en 4.-plass i serien.
I 2014 stilte Skoger IL med nytt seniorlag i 7. Divisjon. Laget kom med det eksisterende navnet Stordammen FK, og valgte å spille under Skoger Idrettslag. Gutta klarte serie- og kretsmesterskap på første forsøk, og stiller i 2015 i 6. Divisjon.
De nederlandske Antillers olympiske komité

De nederlandske Antillers olympiske komité (Nederlands Antilliaans Olympisch Comité; Comité Olímpico di Antia Hulandes) vanligvis forkortet NAOC var medlem av Den internasjonale olympiske komité fra 1950 til 2011. 
Det var den nasjonale olympiske komiteen i det nå oppløste landet De nederlandske Antiller, som besto av øyene Aruba (inntil 1986), Curaçao, Sint Maarten (som er en del av Kongeriket Nederlandene), og Bonaire, Sint Eustatius og Saba (som er oversjøiske deler av Nederland). Organisasjonen var en føderasjon av 31 idrettsforbund. FIFA og CONCACAF anerkjent Curaçao som etterfølger av De nederlandske Antiller.
Kolbjørn Svendsen

Familie

Han var sønn av visedikteren Arne Svendsen, nevø av skuespiller og teaterinstruktør Osvald Svendsen og halvbror av Herberth Svendsen som også var revykunstner.  Han var gift med sangerinnen Mary Pedersen.

Karriere

Kolbjørn Svendsen studerte komposisjon med Gustav Lange og Thorolf Voss. Han komponerte både revymelodier og operetter, og var ansatt som kapellmester ved Den Nationale Scene i Bergen. Han hadde utført 500 komposisjoner før han fylte 40 år. Ernst Rolf lanserte flere av Svendsens melodier i sine revyer.
Kolbjørn Svendsens første revy-vise ble skrevet da han var bare nitten år gammel, til en Chat Noir-revy i 1922. Mange av melodiene skrev han til tekst av faren, Arne Svendsen. Han komponerte imidlertid også for kor og orkester, bl.a. orkesterverket «Polonaise brillante» og «Tussene kommer tassende».
I 1958 samarbeidet han med datidens sangstjerne Marie Lovise Widnes om utgivelsen av hennes viser i bokform. Han hadde skrevet melodien til hennes visetekst Framtidsdraumar, som hun ga ut på platen Gangdøra i 1957, og til bokutgivelsen påtok han seg å skrive ned notene til alle sangene på platen.
Yongtai

Yongtai (kinesisk: 永泰县; pinyin: Yǒngtài Xiàn) er et fylke i provinsen Fujian i Folkerepublikken Kina. Det ligger i byprefekturet Fuzhou.
Befolkningen var på 352 501 innbyggere i 1999.
Språket fuzhouhua tales i området.

Kulturminner

Det taoistiske Mingshanshi-stedet (Mingshanshi, 名山室) ble i 2006 oppført på Folkerepublikken Kinas liste over kulturminner.
Bryting under Sentralamerikanske og karibiske leker 1986

Bryting under Sentralamerikanske og karibiske leker 1986. Bryting var en av flere sporter i de femtende sentralamerikanske og karibiske leker som ble arrangert i Santiago de los Caballeros i Den dominikanske republikk i perioden 24. juni til 5. juli 1986. Det var trettende gangen som bryting var med i de sentralamerikanske og karibiske leker. Det ble konkurrert i ti vektklasser i fristil og ti i gresk-romersk stil, kun for menn. Cuba ble beste nasjon, de vant alle tjue gullmedaljene.
Đorđe Nemanjić

Đorđe Nemanjić var sønn av den serbiske fyrsten Stefan I Nemanja av Raška, og i tiden fra 1208 til 1243 var Đorđe (Georg) hersker i den montenegrinske staten Zeta. han tilhørte således det serbiske Huset Nemanjić.
Georg Ernst von Wedel-Jarlsberg

Liv og virke

17 år gammel reiste han utenlands. Han besøkte blant annet Frankrike, England og Italia. Da han vendte hjem i 1687 ble han gjort til kammerherre ved hoffet, med en årlig lønn på 2000 riksdaler. 20. februar 1694 ble han sendt som sendemann til det keiserlige hoffet i Østerrike, men han ble tilbakekalt i desember samme år. I 1698 mottok han det hvite bånd av dannebrogordenen. 
I 1703 ble han utnevt til vise-guvernør i grevskapene Oldenburg og Delmenhorst, der faren var guvernør. Georg Ernst var sterkt plaget av gikt, og han døde før faren. Han døde den 30. januar 1717. Grevskapet Jarlsberg gikk i arv til hans eldste sønn, Frederik Anton von Wedel-Jarlsberg|Frederik Anton, etter at faren hans døde den 21. desember. Georg Ernst ble begravet i Oldenburg.
Ogenyi Onazi

Landslaget

Han spiller også for det nigerianske landslaget og ble den 7. mai tatt ut i bruttotroppen til VM i Brasil.
Han ble tatt ut i Nigerias tropp til VM i fotball 2018 i Russland.
Sarpsborg 08 Fotballforening i 2012

Sarpsborg 08 2

Reservelaget til Sarpsborg 08 spilte i 2012 i 3. divisjon fotball for herrer, avdeling 1. Laget endte på 3.-plass med 49 poeng.
NM i svømming kortbane 2017

NM i svømming kortbane 2017 ble arrangert i ADO Arena i Bergen 16.-19. mars 2017. Arrangør var Bergensklubbene.
Gibson Girl look

Gibson Girl look var et mote- og kvinneideal i USA som ble skapt av den amerikanske illustratøren Charles Dana Gibson (1867-1944) omkring år 1900 og varte i rundt tjue år. Ei gibsonjente (Gibson girl) var ei «moderne amerikanerinne» som ble presentert gjennom lett satiriske tegninger og historier. Hun ble framstilt som en ungdommelig og feminin, høy og slank pinup-modell med tydelig byste og hofter, men sporty og aktiv og ikke avkledt.
Gibson lagde en rekke tegninger i svart-hvitt fra 1896 og framover. De ble svært populære og resulterte i serien Mr. Pipps, som ble trykt første gang i tidsskriftet Collier's Weekly i 1899. Gibsonjenta ble portrettert i ulike omgivelser, for eksempel som golfspiller, men hennes spesielle personlighet ble alltid understreket av timeglassfiguren, moteriktige klær og frisyrer, deriblant lange kjoler, store hatter og langt hår satt opp i en «flommende» pompadur.
Forbildet for the Gibson girl look skal ha vært tegnerens egen kone Irene, født Langthorne, og søstrene hennes.
Gibsonjenta ble brukt som reklamefigur på ei rekke kommersielle produkter i samtida.
González Videla (forskningsstasjon)

González Videla (spansk: Base Presidente Gabriel González Videla) er en chilensk forskningsstasjon i Antarktis, beliggende på Waterboat Point i Paradise Bay på Den antarktiske halvøy. Stasjonen var i bruk fra 1951 til 1958, for deretter å bli gjenåpnet en kort periode i 1980-årene. Den er nå en inaktiv base med reservelager av drivstoff og forsyninger. Stasjonen har enkelte besøk av turister og chilenske ekspedisjoner i sommersesongen.
Statjonen er oppkalt etter den chilenske presidenten Gabriel González Videla som i 1940-årene var det første statsoverhodet som besøkte Antarktis. En nødhytte oppført i nærheten av stasjonen i 1950 for å hedre presidenten står på lista over historiske steder og kulturminner i Antarktis. På denne lista er også oppført ruinene av en hytte på nordsiden av stasjonen. Den ble benyttet av den britiske tomannsekspedisjonen til Thomas W. Bagshawe og Maxime C. Lester i 1921–1922.
Robert Nozick

Biografi

Han ble født i Brooklyn 16. november 1938 av en jødisk entreprenør som hadde utvandret fra Russland.
Som ung, tykkfallen gutt gikk han stolt rundt i gatene med en utgave av Platons bok Staten, til tross for at han «kun hadde lest deler av den og forsto enda mindre».
Han utdannet seg ved Columbia University og ble medlem av Norman Thomas' Socialist Party of America. Nozick grunnla i tillegg en lokalavdeling av «Student League for Industrial Democracy» for Columbia.
Etter å ha tatt en bachelor ved Columbia i 1959 studerte han ved Princeton University, hvor han tok en mastergrad i 1961. I 1963 tok han en filosofisk doktorgrad med avhandlingen The Normative Theory of Individual Choice.
Etter to år som førsteamanuensis ved Princeton underviste Nozick ved Harvard og Rockefeller University i New York.
I 1969 ble han professor ved Harvard, i en alder av 30 år.
Han ble der for resten av livet, og ble i 1998 utnevnt til «University Professor».
Nozick giftet seg i 1959 med Barbara Fierer, som han fikk en sønn og en datter med.
Etter å ha skilt seg fra henne i 1981, giftet han seg med dikteren Gjertrud Schanckenberg i 1987. Nozick døde av magekreft den 23. januar 2002 i Cambridge, Massachusetts.

Arbeid innen politisk filosofi

I 1974 ga Nozick ut boken Anarchy, State and Utopia («Anarki, stat og utopi»), hvor han tok til orde for en nattvekterstat. I Nozicks øyne var minimalstaten – en stat som begrenser seg til å beskytte individers rett til å bestemme over eget liv og eiendom – den eneste staten som kunne være rettferdig. Han mente at en stat mer omfangsrik enn minimalstaten ikke kunne eksistere uten å bryte individenes rettigheter.
Nozick hevdet at den økonomiske distribusjonen som var et resultat av det frie markedet var rettferdig, så lenge ingen rettigheter var blitt brutt i prosessen som resulterte i denne fordelingen. Dette betydde ifølge Nozick at all tvungen redistribusjon av økonomiske midler var illegitimt, og et brudd på rettighetene til dem som ble fratatt midler.

Senere arbeid

Nozicks bok ble lagt godt merke til innenfor politisk filosofi, og de som ønsket å begrunne en mer aktiv stat ble nå nødt til å ta hensyn til hans argumenter. Blant annet tok John Rawls et oppgjør med Nozicks argumenter i boken Political liberalism (1991). Nozick var bevisst på at hans filosofiske begrunnelse for minimumsstaten hadde mangler, og lovet allerede i Anarchy, State and Utopia at han ville publisere et sterkere forsvar senere. Dette ble aldri gjort, og Nozick innrømmet i boken The examined life (1989) at han hadde gitt opp denne målsetningen, og at han ikke lengre forfektet libertarianisme. I stedet valgte Nozick å bruke den siste delen av sin karriere på å skrive om livsfilosofi (The Examined Life, 1989) og epistemologi (The Nature of Rationality, 1993; Socratic puzzles, 1997).
Carlsonbreen

Carlsonbreen er en isbre i Antarktis. Den er om lag 17 kilometer lang og flyter nordover fra mellom Mount Edgell og Relay Hills ut i Wordieisen på Fallières Coast på vestsiden av Antarktishalvøya.
Breen ble fotografert fra luften av U.S. Navy i 1966 og kartlagt av British Antarctic Survey mellom 1970 og 1973. Den ble navngitt av Advisory Committee on Antarctic Names etter kaptein Burford A. Carlson i U.S. Navy, meteorolog i Naval Support Force i Antarktis under Operation Deep Freeze i 1970 og 1971.
Pure Data

Syntax

Et prosjekt i PD kalles en "patch" og består av objekter, meldinger og koblinger mellom disse.
Hvert objekt har kanaler for å ta inn signaler, og / eller kanaler som sender ut signaler. Et signal kan være et lydsignal eller et meldingssignal.
Lydsignaler er finoppløslige signaler og illustreres ved "tykk kabel", mens meldingssignal flyter gjennom en "tynn kabel" i patchen. 
Ved å trykke på en melding sendes verdien som meldingen har ut i kabelen og ned til objektet som er knyttet til den.